जोधपुर। भव्य उम्मेद भवन पैलेस से बुधवार को यादों के झरोखे से निकल कर विंटेज कारों का काफिला निकला तो लोग देखते रह गए कि कभी ऐसी भी होती थी कारें। सबसे आगे जोधपुर के पूर्व नरेश गजसिंह अपनी पसन्दीदा 68 साल पुरानी ब्यूक सुपर विंटेज में निकले। इसके बाद एक-एक कर निकली बरसों पुरानी 38 कारों ने अपनी तरफ प्रत्येक व्यक्ति को आकर्षित किया। उम्मेद भवन के प्रांगण में बड़ी संख्या में उपस्थित देसी-विदेशी सैलानियों ने जमकर इन कारों के साथ अपनी सेल्फी ली।
अब रह गई नाममात्र कारें
वर्तमान दौर में हवा की रफ्तार के समान फर्राटा भरती एक से बढ़कर एक बेहतरीन कारें उपलब्ध है, लेकिन अभी भी बरसों पुरानी कारों का क्रेज कम नहीं हुआ है। बहुत धीमी रफ्तार के साथ आगे बढ़ती भारी-भरकम रंग-बिरंगी इन कारों को देख लोगों को गुजरा जमाना याद आ गया। उम्मेद भवन में इन कारों का रखरखाव करने वाले एक व्यक्ति ने बताया कि कभी शहर की शान मानी जाने वाली ये कारें आज भी किसी राह से गुजर जाए तो लोगों को बरबस अपनी तरफ आकर्षित कर लेती है। फ्रांस से घूमने आए 65 वर्षीय गुडोल डेसचेम्प का कहना था कि उन्होंने अपने जीवन में इतनी बेहतरीन कारों का काफिला आज ही देखा है। विंटेज रैली में शामिल अधिकांश कारें अब दुनिया में नाममात्र की ही रही है। इनका रखरखाव बहुत खर्चीला हो गया है। साथ ही इनके पुर्जे बाजार में नहीं मिलने के कारण लोग इनको विशेष आयोजन में ही सड़क पर निकालते है।
रैली में शामिल कारें
वर्ष 1906 से लेकर 1951 तक की उम्मेद भवन पैलेस के राॅयल गैरेज की 1934 माॅडल की मौरिस माइनर, 1947 की ब्यूक ऐट, 1947 की पैकयार्ड, 1947 की केडलक, 1951 की जगुआर मार्गट, 1957 की स्टुडी बाकर कमाण्डर, 1967 की माॅरिस माइनर, 1931 की सेपरलेट, 1971 की मर्सीडिज बैंज, 1947 की मोरिस माइनर, 1951 की जगुआर मार्क 5, 1934 की डलहे, 1933 की पाॅइटिक, 1934 की फोर्ड फैण्डन, 1939 की शेवरलेट, 1947 की ओल्ड मोबिली, 1947 की डिसिटो व 1947 की फोर्ड ए, 1925 की हैमर सुपर स्नेप, 1947 की जिपिस्टर कार रैली में आकर्षण का केन्द्र रही।
सभी फोटो एल देव जांगिड़
अगली स्लाइड्स में देखें अन्य फोटो
hin_Deva hin_Deva hin_Deva bho_Deva bho_Deva hne_Deva hin_Deva